**Stredná odborná škola Jána Antonína Baťu**

**Námestie SNP 5, Partizánske**

Tel.: +421387479112, www.sospe.sk, e-mail: spojskolape@spspart.sk

**Kritériá pre prijímanie žiakov do 1. ročníka**

**študijného odboru 8244 M modelárstvo a navrhovanie obuvi a módnych doplnkov v školskom roku 2024-2025**

V súlade so zákonom NR SR č. 245/2008 Z. z. z 22. mája 2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov a po prerokovaní v pedagogickej rade školy dňa 23. 11. 2022 riaditeľka školy určuje nasledovné kritériá na prijímacie skúšky:

**1. Základné ustanovenie**

Prijímacie konanie v Strednej odbornej škole Jána Antonína Baťu Partizánske sa koná v súlade so zákonom č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z. MŠVVaŠ SR, zákonom č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov, zákonom č. 71/1967 Z. z. o správnom konaní (správny poriadok) v znení neskorších predpisov. Uchádzači budú prijímaní na základe overovania študijných výsledkov, špeciálnych schopností a zručností alebo nadania (talentová skúška).

**2.** **Uchádzači a podanie prihlášky**

Na prijímacích skúškach sa môžu zúčastniť žiaci, ktorí v školskom roku 2023/2024 navštevujú 9. ročník ZŠ alebo aj starší žiaci, ktorí si v zákonne stanovenom termíne podali riadne vyplnenú prihlášku na strednú školu.

**Podanie prihlášok**:

**Termín na podanie (odoslanie) vyplnenej prihlášky na školu je do 20.marca 2024**

Prihlášku je možné podať :

1. elektronicky (zadáva sa v systéme Edupage) alebo
2. v listinnej podobe s podpisom zákonného zástupcu žiaka.

Riaditeľka školy bude akceptovať len tie prihlášky, ktoré sú elektronicky overené riaditeľom základnej školy cez školský informačný systém alebo v listinnej podobe potvrdené riaditeľom základnej školy.

Povinnými prílohami prihlášky sú:

1. *Kópie diplomov alebo certifikátov,* ktoré preukazujú umiestenie žiaka v predmetovej olympiáde alebo inej súťaži na **okresnej a vyššej úrovni**
2. *Správa z diagnostického vyšetrenia* vykonaná zariadením poradenstva a prevencie nie staršia ako dva roky (predkladá uchádzač so špeciálnymi výchovno-vzdelávacími potrebami)
3. *Potvrdenie o zmenenej pracovnej schopnosti (*predkladá len uchádzač so zmenenou pracovnou schopnosťou)
4. *Vyjadrenie lekára so špecializáciou všeobecné lekárstvo* o zdravotnej spôsobilosti študovať zvolený odbor (predkladá len uchádzač so zdravotným znevýhodnením)
5. *Kópie vysvedčení (*predkladá len uchádzač, ktorý bol z niektorého vyučovacieho predmetu na vysvedčení hodnotený slovne)

Na prihláške sa nevyžaduje potvrdenie o zdravotnej spôsobilosti uchádzača.

**3. Termín prijímacích skúšok pre školský rok 2024/2025**

1. termín – **29. apríl 2024** a podľa potreby vzhľadom na počet uchádzačov **30. apríl 2024**

2. termín – **9. máj 2024** a podľa potreby vzhľadom na počet uchádzačov **aj 10. máj 2024**

**Forma skúšky:** overenie špeciálnych schopností, zručností a nadania (talentová skúška)

**4. Počet prijatých žiakov pre školský rok 2024/2025**Do prvého ročníka štvorročného štúdia prijímame 8žiakov.

**5. Neúčasť na prijímacích skúškach zo zdravotných dôvodov**

Uchádzačovi, ktorý sa zo závažných dôvodov nemôže zúčastniť prijímacej skúšky, určí riaditeľka školy náhradný termín prijímacej skúšky a rezervuje mu miesto v počte uchádzačov, ktorých prijíma do prvého ročníka. Dôvod neúčasti na prijímacej skúške písomne oznámi zákonný zástupca uchádzača riaditeľke školy najneskôr v deň konania prijímacej skúšky do 7.30 hod.

**6. Žiaci so ŠVVP**

Pre uchádzača so špeciálnymi výchovno-vzdelávacími potrebami, pre ktorého bude zákonný zástupca požadovať úľavy na prijímacích skúškach, musí zákonný zástupca s prihláškou dodať správu z diagnostického vyšetrenia, ktoré vykonalo zariadenie poradenstva a prevencie, nie staršiu ako dva roky. Na jej základe dôjde k úprave podmienok konania prijímacej skúšky.

**7. Obsah prijímacieho konania**

Uchádzač môže v prijímacom konaní získať maximálne 72 bodov + body za súťaže

toho:

1. priamo na talentovej skúške - 60 bodov
2. za dosiahnuté študijné výsledky zo ZŠ – 12 bodov

**Bodové hodnotenie za jednotlivé úlohy talentovej skúšky:**

1. Vecná štúdia / perspektívne zobrazenie predmetov/- max. 25 bodov
2. Výtvarné spracovanie zadanej témy /ľubovoľnou výtvarnou technikou - akvarel, tempera, koláž a pod./ - max. 25 bodov
3. Prezentácia vlastných prác /portfólio/ - max. 10 bodov

**Bodovanie výsledkov predmetových súťaží**

Ak sa žiak umiestnil na 1. mieste až 3. mieste v celoslovenskom kole súťaží získa 4 body. Na 1. mieste až 3. mieste v krajskom kole súťaží získava 2 body. Na 1. mieste až 3. mieste v okresnom a oblastnom kole súťaže získa 1 bod.

Diplom overený riaditeľom školy je potrebné priložiť k prihláške

**Bodový systém za prospech na ZŠ**

Priemer známok zo ZŠ (8. koncoročné vysvedčenie a 9. roč. – polročné vysvedčenie) max. 12 bodov

1,00 – 1,50 6 bodov

1,51 – 2,00 5 bodov

2,01 – 2,50 4 body

2,51 – 3,00 3 body

3,01 – 3,51 2 body

3,51 – 4,50 1 bod

4,51 a viac 0 bodov

1. **Prijatie uchádzačov**

**V riadnom prijímacom konaní budú žiaci vybratí podľa poradia celkového hodnotenia (úspešnosti), pokiaľ žiak získa minimálne 40 bodov za talentovú skúšku a získa vždy minimálne 5 bodov pri hodnotení každej z úloh č. 1 a 2.**

V prípade rovnosti bodov budú postupne uplatnené nasledovné kritériá:

1. podľa § 67 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,
2. získal väčší počet bodov za prezentáciu vlastných prác,

**Podmienkou prijatia je úspešné ukončenie 9. ročníka základnej školy.**

**9. Zverejňovanie výsledkov**

Riaditeľka školy zverejní na výveske školy a na webovom sídle školy zoznam uchádzačov podľa výsledkov prijímacieho konania 17. mája 2024. Výsledky budú zverejnené na webovom sídle školy www.sospe.edupage.org pod kódom, ktorý dostali uchádzači pri registrácii v deň prijímacieho konania. Zoznam bude obsahovať poradie uchádzačov zoradených podľa celkového počtu bodov získaných na prijímacom konaní.

Ak riaditeľ strednej školy rozhodne o prijatí uchádzača, informácia o jeho prijatí v zozname na výveske školy a na webovom sídle školy sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí.

Zákonný zástupca sa môže proti rozhodnutiu riaditeľky školy o neprijatí odvolať v lehote **do 5 dní** odo dňa doručenia rozhodnutia.

**10. Potvrdenie o nastúpení/nenastúpení na štúdium**

Termín na doručenie potvrdenia o nastúpení žiaka na štúdium alebo potvrdenia o nenastúpení žiaka na štúdium strednej škole je do 22. mája 2024; potvrdenie sa doručuje cez informačný systém základnej školy (napr. EduPage), odoslaním naskenovaného tlačiva prostredníctvom emailu, poštou na adresu strednej školy alebo osobne na sekretariát. Rozhodujúci je dátum doručenia strednej škole. Vzor potvrdenia o nastúpení žiaka na štúdium alebo potvrdenia o nenastúpení žiaka na štúdium je uvedený v Prílohe č. 1

Súčasťou potvrdenia o nastúpení žiaka na našu školu je aj návratka (Príloha č.2) s uvedením, ktorý cudzí jazyk si vyberie ako prvý – maturitný (anglický alebo nemecký stačí skratka ANJ/NEJ) a druhý cudzí jazyk (RUJ, NEJ, ANJ) a taktiež, ktorý voliteľný predmet sa v 1. a 2. ročníku bude učiť – etiku alebo náboženstvo.

Ak prijatý uchádzač nezašle potvrdenie o nastúpení žiaka na štúdium alebo potvrdenie o nenastúpení žiaka na štúdium na strednej škole do určeného termínu, škola ponúkne voľné miesto ďalšiemu uchádzačovi v poradí podľa kritérií prijímacích skúšok.

**13. Použitie osobných údajov uchádzačov**

V procese prijímacieho konania za účelom spracovania a oznamovania jeho výsledkov škola bude pracovať s týmito osobnými údajmi: meno a priezvisko uchádzača, dátum a miesto jeho narodenia, rodné číslo, adresa, štátne občianstvo, vyučovací jazyk, zdravotná spôsobilosť, výchovno-vzdelávacie výsledky za určené klasifikačné obdobia, výsledky z hodnotených súťaží, meno a priezvisko zákonného zástupcu uchádzača, jeho adresa, číslo telefónu, e-mailová adresa.

**14. Záver**

***Prosím zákonných zástupcov a uchádzačov o štúdium na našej škole, aby sledovali webové sídlo školy.*** ***Ponúkame aj prípravný kurz na prijímacie skúšky. Presne stanovený dátum oznámime na našom webovom sídle. V minulosti sme tieto kurzy uskutočnili cca 2 týždne pred prijímacím konaním.***

Partizánske 25. 11. 2022 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing.. Katarína Hartmannová MBA

 riaditeľka školy